Diari Oficial de la Generalitat Valenciana


Sumari del DOGV 4953, del 24-02-2005 (2005/1619)

Correcció d'errades en la redacció de l'apartat primer de l'article 88 dels Estatuts del Col·legi Oficial d'Advocats de València.
---------------------------------------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1619


Data del document
:   08-02-2005

Organisme emissor
:   Conselleria de Justícia i Administracions Públiques

Tipus de document
:   Correcció d'errades

Correcció d'errades

 Descriptors 

:   * col·legi professional
    * legislació
    * reglament intern
    * professió jurídica

Correcció d'errades en la redacció de l'apartat primer de l'article 88 dels Estatuts del Col·legi Oficial d'Advocats de València. [2005/F1619]
  
Vista la sol·licitud presentada pel Col·legi d'Advocats de València, quant a la correcció de determinades errades formals en el text dels Estatuts de l'esmentada entitat, en què concorren els següents
  
Antecedents
  
Que el degà de l'esmentat col·legi va presentar el 18 de maig de 2004 els Estatuts aprovats per la Junta General Extraordinària, celebrada el dia 29 d'abril de 2004, per a la seua modificació.
  
Que, en exercici del control de legalitat establit per l'article 11 de la Llei 6/1999, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, va ser revisat tal text estatutari, i es va procedir a la inscripció d'aquest al Registre de Col·legis Professionals i Consells Valencians de Col·legis Professionals, mitjançant la Resolució de 14 de juny de 2004, de la directora general de Justícia de la Conselleria de Justícia i Administracions Públiques, i es publicaren en el Diari Oficial de la Generalitat Valenciana número 4.790, de data 5 de juliol de 2004.
  
Que el 2 de desembre de 2004, el secretari de l'esmentat col·legi, Andrés Gómez Portilla, presenta escrit davant de la Conselleria de Justícia i Administracions Públiques, mitjançant el qual se sol·licita la correcció de determinada errada que el mateix col·legi havia comés en la redacció dels esmentats Estatuts i, en concret, en l'apartat primer de l'article 88.
  
Fonaments
  
Que els Estatuts publicats en el Diari Oficial de la Generalitat Valenciana número 4.790, de data 5 de juliol de 2004, són els que van ser aprovats mitjançant la Resolució de la Direcció General de Justícia, de 14 de juny de 2004.
  
Que tant els Estatuts publicats en el seu moment, com la correcció d'errades presentada ara, contenen totes les determinacions exigides en la legislació autonòmica, que es van aprovar amb els requisits i les formalitats previstos en aqueixa legislació i en els mateixos Estatuts, i que l'expedient el va tramitar oportunament el Servei d'Entitats Jurídiques, competent segons la legislació vigent.
  
Es formula la següent resolució:
  
1. Esmenar l'errada en la redacció de l'apartat primer de l'article 88 dels Estatuts del Col·legi Oficial d'Advocats de València, que ha de dir:
  
«Article 88. Forma de proveir-se
  
1. Els càrrecs de la Junta de Govern seran proveïts per elecció mitjançant votació directa i secreta de tots els col·legiats, exercents i no exercents, i es computarà el valor dels vots d'aquells com a doble del d'aquests últims, llevat del que estableix l'article 36, apartat a), quant als advocats jubilats no exercents. »
  
2. Inscriure al Registre de Col·legis Professionals i de Consells Valencians de Col·legis Professionals de la Comunitat Valenciana l'esmentada correcció d'errades.
  
3. Ordenar la publicació de l'esmentada correcció d'errades en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte en el termini d'un mes, comptador des de l'endemà de la seua notificació, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua notificació, de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.